ປ. Thein Sein ຈະ​ຮ່ວມປະຊຸມ​ town hall ທີ່​ ວີໂອເອ
VOA ຫຼືສຽງ​ອາ​ເມຣິກາ ພະ​ແນ​ກພາສາ​ມຽນມາ ຈະ​ອອກ​ອາກາດ​ການປະຊຸມ​ຂອງທ່ານ Thein Sein ​ໄປ​ຍັງ​ມຽນມາ ໃນ​ຕອນ​ແລງ​ຂອງ​ວັນ​ອາທິດ ຕາມ​ເວລາ​ກຸງວໍ​ຊິງ​ຕັນ .
ປະທານາທິບໍດີມຽນມາ ທ່ານ Thein Sein ຈະເຂົ້າຮ່ວມກອງ ປະຊຸມ town hall ທີ່ວິທະຍຸສຽງອາເມຣິກາ ຫຼື VOA ໃນຂະນະ ທີ່ທ່ານເລີ້ມການຢ້ຽມຢາມສະຫະລັດເປັນເທື່ອທຳອິດ ໃນຮອບ ເກືອບ 50 ປີ ໃນຖານະປະມຸກຂອງມຽນ ມາ ສຽງອາເມຣິກາ ພະແນກພາສາມຽນມາ ຈະອອກອາກາດການ ປະຊຸມດັ່ງກ່າວ ໃນຕອນແລງຂອງວັນອາທິດ ຕາມເວລາໃນກຸງ ວໍຊິງຕັນ ໄປຍັງມຽນມາ ເປັນທີ່ຄາດກັນວ່າ ທ່ານ Thein Sein ຈະສົນທະນາຫາລືກ່ຽວ ກັບໂຄງການ ປະຕິຮູບທາງດ້ານການເມືອງແລະເສດຖະກິດຂອງ ທ່ານຢູ່ໃນມຽນມາຕະຫຼອດທັງການປະທະກັນທາງສາສະໜາທີ່ ຮ້າຍແຮງ ຊຶ່ງໄດ້ເລີ້ມຂຶ້ນໃນທ້າຍປີກາຍນີ້ ທີ່ລັດຣາໄຄ ທາງພາກ ຕາເວັນຕົກຂອງປະເທດ ຈະມີຊາວມຽນມາປະມານ 30 ຄົນ ເຂົ້າຮ່ວມໃນການປະຊຸມດັ່ງ ກ່າວ ຮວມທັງ ພວກນັກສຶກສາແລກປ່ຽນ ພວກນັກທຸລະກິດ ຊາວ ມຸສລິມໂຣຮິງຢາ ແລະພວກ ອົບພະຍົບ ການໂອ້ລົມກັບປະທານາທິບໍດີ Thein Sein ມີຂຶ້ນກ່ອນໝາຍກຳນົດການເຈລະຈາທີ່ ທຳ ນຽບຂາວໃນມື້ວັນຈັນ ກັບປະທານາທິບໍດີບາຣັກ ໂອບາມາ ເຈົ້າໜ້າທີ່ທຳນຽບຂາວກ່າວວ່າ ທ່ານໂອບາມາຫວັງວ່າ ຈະໄດ້ສົນທະນາຫາລືກ່ຽວກັບການດຳ ເນີນຄວາມພະຍາຍາມຂອງມຽນມາໃນການພັດທະນາປະຊາທິ ປະໄຕຫຼັງຈາກການປົກຄອງ ຂອງພວກທະຫານມາເປັນເວລາເກືອບ 5 ທົດສະວັດໂດຍເປີດໂອກາດທາງເສດຖະກິດເພີ້ມຂຶ້ນ ໃຫ້ແກ່ປະຊາຊົນຊາວມຽນມາແລະ ຫຼຸດຜ່ອນຄວາມເຄັ່ງຕຶງລະຫວ່າງຊຸມຊົນແລະຊົນຊາດຊົນ ເຜົ່າກຸ່ມນ້ອຍ